**CALENDARI PREINSCRIPCIÓ I MATRICULA ESO CURS 2024/2025**

|  |  |
| --- | --- |
| Difusió de l'oferta | 5 de març de 2024 |
| **Presentació de sol·licituds de preinscripció** | del 8 al 20 de març de 2024 |
| Presentació de documentació | Fins al 22 de març​ de 2024 |
| Llista amb el puntuació provisional | 17 d'abril de 2024 |
| Reclamacions *(utilitzant l'eina electrònica per adjuntar les reclamacions)* | del 17 al 22 d'abril de 2024 |
| Llistes amb puntuació un cop resoltes les reclamacions | 25 d'abril de 2024. |
| Sorteig del número de desempat | 30 d'abril de 2024. |
| Llista ordenada definitiva | 2 de maig de 2024. |
| Assignació d'ofici d'alumnat amb NESE situació socioeconòmiques desafavorides | 14 I 15 de maig de 2024 |
| Assignació d'ofici sol·licituds de preinscripció sense assignació | 29 al 31 de maig de 2024, |
| Publicació oferta definitiva | 7 de juny de 2024 |
| Publicació llista admesos i llista d’espera | 10 de juny de 2024 |
| **Matricula** | **del 18 al 26 de juny de 2024** |

**DOCUMENTACIÓ QUE CAL PRESENTAR**

La documentació que calgui presentar s'ha d'adjuntar**, escanejada o fotografiada**, en la sol·licitud de preinscripció que serà accessible mitjançant un enllaç al web *preinscripció.gencat.cat*. No s’ha de presentar cap documentació al centre.

**A) Documentació identificativa.**

- Si s'ha emplenat la **sol·licitud electrònica** i s'ha indicat el número identificador de RALC de l'alumne/a, **no cal adjuntar cap documentació identificativa.** Si l'alumne/a no té número identificador de RALC, cal adjuntar:

* Llibre de família o certificat electrònic de la inscripció de naixement o altres documents relatius a la filiació.
* Passaport de l’alumne/a i de la persona sol•licitant (progenitors o tutor/a) si s’han identificat amb aquest.
* DNI o NIE de l’alumne/a i de la persona sol•licitant (progenitors o tutor/a), si així ho indica el resguard de presentació de la sol·licitud.

- Si s'ha emplenat la **sol·licitud amb suport informàtic,** cal adjuntar-hi la documentació següent:

* DNI, NIE o passaport de la persona sol·licitant (progenitors o tutor/a)
* DNI, NIE o passaport de l’alumne/a.
* Llibre de família o certificat electrònic de la inscripció de naixement o altres documents relatius a la filiació.

**B) Documentació acreditativa dels criteris de prioritat:**

**Criteri específic**

* **Alumnes provinents de centres adscrits**.

Quan l'alumne o alumna provés d'un centre de primària adscrit, la seva sol·licitud és tractada com a preferent i són aquestes les primeres a ser assignades. No s’ha d’acreditar cap document.

Un cop aplicat el criteri de preferència, s'aplicaran els criteris generals i posteriorment els complementaris.

|  |
| --- |
| **Relació de Centres adscrits** |
| Escola Folch i Torres |
| Escola Joan Coret |
| Escola Joan Llongueras |
| Escola Joan Miró |
| Escola Llorens i Artigas |
| Escola Mercè Rodoreda |
| Escola Miguel Hernández |
| Escola Montigalà |
| Escola Pau Picasso |

**Criteris prioritaris**

* **Germans escolaritzats al centre**

Quan l'alumne o alumna té germans escolaritzats al centre educatiu: **50 punts**.

*Documentació a presentar: El centre comprova directament aquestes circumstàncies.*

* **Proximitat del domicili habitual** de l'alumne o alumna al centre o proximitat del **lloc de treball** del pare, la mare, tutor o tutora, guardador o guardadora de fet.

Quan el domicili habitual es troba a la zona educativa del centre: **30 punts.**

Quan a instància de la persona sol·licitant es prengui en consideració l'adreça del lloc de treball del pare, la mare, el tutor o la tutora, el guardador o la guardadora de fet, i aquest és dins la zona educativa del centre: **20 punts.**

Quan el domicili habitual és al mateix municipi del centre, sol·licitat en primer lloc, però no en la seva zona educativa: **10 punts.**

*Documentació a presentar:*

*Les dades de residència s'obtenen electrònicament del padró municipal. Si en el resguard de la sol·licitud s‘informa si no s'han pogut obtenir les dades del padró, s'ha d'adjuntar el volant municipal de convivència de l'alumne/a, on ha de constar que conviu amb la persona sol·licitant.*

*Quan per aquest criteri es consideri el domicili del lloc de treball, còpia del contracte laboral o d'un certificat emès a aquest efecte per l'empresa. En el cas de treballadors en el règim d'autònoms, es té en compte el domicili acreditat a l'Agència Tributària i s'acredita amb una còpia del formulari de la declaració censal d'alta, modificació i baixa en el cens d'obligats tributaris (model 036 o 037).*

* **Renda anual de la unitat familiar**

Quan el pare o la mare, el tutor/a, siguin beneficiaris de l'ajut de la renda mínima d'inserció, calculat en funció dels fills a càrrec de la persona perceptora: **15 punts.**

*Documentació acreditativa de ser beneficiari/ària de la prestació econòmica de la renda mínima d'inserció.*

**Criteris complementaris**

* **Discapacitat de l'alumne/a, pare, mare o germans**

Quan l'alumne o alumna acrediti una discapacitat de grau igual o superior al 33%, o quan el pare, la mare, tutor o tutora, un germà o una germana de l'alumne o alumna acrediti una discapacitat igual o superior al 33%: **15 punts.**

*Documentació a presentar:*

*Es consulten electrònicament les dades del Departament de Treball, Afers Socials* *i Famílies. Si en el resguard de la sol·licitud s'informa que no s'han pogut obtenir, cal adjuntar la targeta acreditativa vigent de la discapacitat.*

*En el cas dels pensionistes, el document acreditatiu de ser beneficiari d'una pensió d'incapacitat permanent de grau total o de gran invalidesa.*

* **Pare o mare o tutor/a legal treballa al centre: 10 punts.**

*Documentació a presentar: El centre comprova directament aquestes circumstàncies.*

* **Si l'alumne/a forma part de família nombrosa: 10 punts.**

*Documentació a presentar:*

*Es consulten electrònicament les dades del Departament de Treball, Afers Socials i Famílies. Si en el resguard de la sol·licitud s'informa que no s'han pogut aconseguir, cal adjuntar títol vigent de família nombrosa.*

* **Si l'alumne/a forma part de família monoparental: 10 punts.**

*Documentació a presentar:*

*Es consulten electrònicament les dades del Departament de Treball, Afers Socials i Famílies. Si en el resguard de la sol·licitud s'informa que no s'han pogut aconseguir, cal adjuntar títol vigent de família monoparental.*

* **Si l’alumne/a ha nascut en un part múltiple: 10 punts.**

*Documentació a presentar: certificat electrònic de la inscripció de naixement o llibre de família.*

* **Si l’alumne/a es troba en situació d’acolliment familiar: 10 punts.**

*Documentació a presentar: Resolució d’acolliment del Departament de Drets Socials.*

* **Quan s'acrediti la condició de víctima de violència de gènere o terrorisme: 10 punts.**

*Documentació a presentar:*

*La condició de víctima de violència de gènere s'acredita per qualsevol dels mitjans establerts a l'article 23 de la Llei orgànica 1/2004, de 28 de desembre, de mesures de protecció integral contra la violència de gènere.*

*La condició de víctima de terrorisme s'acredita amb el certificat que emet la Subdirecció*

*General de Suport a Víctimes del Terrorisme del Ministeri de l'Interior.*